##### Meža pētīšanas stacija

#### IZSOLES NOLIKUMS

2025. gada 14. maija valsts meža cirsmu **rakstiskai** izsolei

Kalsnavas informācijas centra Kalsnavas mežu novadā

1. Izsoli organizē Meža pētīšanas stacijas Kalsnavas informācijas centrs (turpmāk – Izsolītājs).
2. Izsole notiks 2025. gada 14. maijā plkst. 11.00 Madonas novada Kalsnavas pagasta Pārupes ielā 5.
3. Izsolē var piedalīties juridiskas un fiziskas personas (turpmāk – izsoles dalībnieki).
4. Izsole tiek organizēta saskaņā ar Meža pētīšanas stacijas izsoles noteikumiem valsts zinātniskās izpētes mežos (apstiprināti ar 07.04.2025. Meža pētīšanas stacijas rīkojumu Nr. 49e „Par izsoles noteikumiem valsts zinātniskās izpētes mežos”).
5. Pieteikumu un piedāvājumu iesniegšanas vieta: Meža pētīšanas stacijas Kalsnavas informācijas centrs, Pārupes iela 5, Kalsnavas pag., Madonas nov., LV-4860
6. Pieteikumu un piedāvājumu iesniegšanas laiks: līdz 2025. gada 14. maijs plkst. 11.00
7. Pieteikumu iesniegšanas kārtība:
   1. Pieteikumu iesniedz Nolikuma 5. punktā minētajā adresē, aizpildot Meža pētīšanas stacijas izstrādātu pieteikuma veidlapu, kuru var saņemt pie Izsolītāja vai interneta vietnē: https://www.agenturamps.lv/lv/izsoles/veidlapas/
   2. Iesniedzot pieteikumu, papildus jāiesniedz:
      1. pilnvara, kura apliecina uzņēmuma pārstāvības tiesības, ja uzņēmumu izsolē pārstāv persona, kuras pārstāvības tiesības nav reģistrētas Uzņēmumu reģistrā;
      2. ārvalstīs reģistrētai personai izziņa, kuru izsniegusi Valsts ieņēmumu dienestam (turpmāk – VID) līdzvērtīga nodokļu administrācijas iestāde attiecīgajā valstī un kura izdota ne agrāk kā vienu mēnesi pirms pieteikuma iesniegšanas brīža, par to, ka personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas pārsniedz 150 *euro*;
      3. izsoles dalībnieka apliecināts maksājuma uzdevums par nodrošinājuma samaksu.
   3. Pieteikumu un tam pievienojamos dokumentus izsoles komisijai var iesniegt elektroniski uz e-pasta adresi: martins.linde@agenturamps.lv
   4. Izsoles dalībnieks pēc izsoles komisijas pieprasījuma uzrāda pasi vai personas apliecību (elektronisko identifikācijas karti).
   5. Izsoles dalībnieks var neiesniegt Nolikuma 7.2.1. – 7.2.2. punktos minētos dokumentus atkārtoti, ja izsoles dalībnieks attiecīgajai komisijai iepriekš ir iesniedzis šos dokumentus, to derīguma termiņš nav beidzies, kā arī to saturs ir atbilstošs uz pieteikuma iesniegšanas brīdi esošajai situācijai.
   6. Iesniedzot pieteikumu, iesniedzējs ar parakstu apliecina sniegto ziņu pareizību, ka ir iepazinies ar izsoles Nolikumu, pirkuma līguma nosacījumiem, ka viņam nav pretenziju pret izsolāmo objektu faktisko stāvokli.
   7. Izsoles pieteikumu, piedāvājumu un pārējos dokumentus izsoles dalībnieks sagatavo latviešu valodā. Gadījumā, ja oriģinālie dokumenti (piemēram, izziņas) ir svešvalodā, šiem dokumentiem izsoles dalībnieks pievieno tulkojumu latviešu valodā ar apliecinājumu par tulkojuma pareizību. Ja dokuments nav sagatavots atbilstoši šī Nolikuma punkta prasībām, personai dalība Izsolē tiek liegta.
8. Piedāvājuma iesniegšanas kārtība:
   1. Piedāvājumu sastāda, aizpildot Meža pētīšanas stacijas izstrādātu veidlapu, kuru var saņemt pie Izsolītāja vai interneta vietnē:

<https://www.agenturamps.lv/lv/izsoles/veidlapas/>

* 1. Piedāvājumā izsoles dalībnieks norāda savu piedāvāto izsoles objekta cenu;
  2. Piedāvājumu rakstiskajai izsolei iesniedz slēgtā aploksnē, uz kuras norādīts:
     1. teksts:

*Meža pētīšanas stacijas*

*Kalsnavas informācijas centra izsoles komisijai*

*Piedāvājums 2025. gada 14. maija* *rakstiskajai izsolei*

* + 1. izsoles dalībnieka nosaukums un adrese;
  1. Piedāvājumu izsoles dalībnieks nosūta izsoles komisijai pa pastu vai iesniedz izsoles komisijai personiski Nolikuma 5. punktā norādītajā adresē kopā ar pieteikumu vai pēc pieteikuma iesniegšanas, bet ne vēlāk kā līdz Nolikuma 6. punktā norādītajam laikam;
  2. Pēc piedāvājuma iesniegšanas izsoles komisijai izsoles dalībnieks nevar grozīt vai papildināt iesniegto piedāvājumu;
  3. Pēc Nolikuma 6. punktā noteiktā termiņa atsūtītie un iesniegtie piedāvājumi netiek ņemti vērā;
  4. **Pēc izsoles Nolikuma 2. punktā norādītā izsoles sākuma laika izsoles dalībnieks nevar atsaukt savu piedāvājumu.**

1. Izsolē kā izsoles dalībnieks nevar piedalīties persona:
   1. ja tā līdz izsolei nav samaksājusi nodrošinājumu;
   2. ja tā nav iesniegusi komisijai Nolikumā minētos dokumentus;
   3. ja tai ir VID administrēto nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;
   4. ja tai saistībā ar iepriekš noslēgtu līgumu ar Meža pētīšanas staciju ir līguma termiņā neizpildītas saistības;
   5. ja persona veikusi koku patvaļīgu ciršanu un vēl nav pagājis trīsdesmit sešu mēnešu periods pēc cirsmas, ar kuru saistīta patvaļīgā ciršana, pieņemšanas;
   6. ja Meža pētīšanas stacija vienpusēji atkāpusies no līguma, kas bijis noslēgts starp Meža pētīšanas staciju un izsoles potenciālo dalībnieku, izsoles potenciālā dalībnieka saistību neizpildes dēļ, un no līguma laušanas nav pagājuši vairāk kā trīsdesmit seši mēneši.
   7. ja tā nav ievērojusi šī Nolikuma prasības.
2. Apliecinājums tam, ka izsoles dalībniekam nav Nolikuma 9.3. punktā minēto nodokļu parādu, ir:
   1. izsoles komisijas no VID publiskojamo datu bāzes izdrukāta aktuāla elektroniskā izziņa. Tā kā VID informāciju publiskojamo datu bāzē par nodokļu parādieniekiem aktualizē divas reizes mēnesī, t.i., katra mēneša septītajā un divdesmit sestajā datumā, tad veicot izsoli pēc kāda no šiem datumiem, izsoles komisija izdrukā attiecīgā aktuālā perioda izziņu. Ja izsoli veic mēneša septītajā vai divdesmit sestajā datumā, derīga iepriekšējā perioda izziņa;
   2. izsoles dalībnieka iesniegta VID izziņa, kas izdota vēlāk kā Nolikuma 10.1. punktā minētā izziņa;
   3. izsoles dalībnieka apliecināta izdruka no VID Elektroniskās deklarēšanās sistēmas Nodokļu maksātāju datu sistēmas par nodokļu nomaksas faktisko stāvokli, kas veikta vēlāk kā izdota Nolikuma 10.1. punktā minētā izziņa;
   4. ārvalstīs reģistrētām personām Nolikuma 7.2.2. punktā minētā izziņa.
3. Nodrošinājums:
   1. Iemaksājamā nodrošinājuma apmērs ir 10 % no izsoles objekta sākumcenas. Katra izsoles objekta nodrošinājuma summa ir norādīta Izsoles objektu sarakstā;
   2. Izsoles dalībniekam līdz Nolikuma 2. punktā noteiktajam izsoles sākumam nodrošinājuma summa jāiemaksā Izsolītāja norēķinu kontā **saskaņā ar Izsolītāja izsniegto rēķinu**;
   3. Nodrošinājums tiek ieskaitīts nosolītā izsoles objekta izpirkšanas cenā;
   4. Izsoles dalībnieks var nosolīt izsolē neierobežotu izsoles objektu skaitu, nepārsniedzot iemaksātā nodrošinājuma apmēru;
   5. Izsoles dalībnieka iemaksāto nodrošinājuma apjomu, kurš izsoles rezultātā nav nosegts ar izsoles dalībnieka nosolīto objektu izpirkšanas cenu, Izsolītājs atmaksā piecu darba dienu laikā pēc izsoles.
4. Sākumcena noteikta katram izsoles objektam atsevišķi. Sākumcenas apmērs norādīts Izsoles objektu sarakstā bez pievienotā vērtības nodokļa (turpmāk – PVN).
5. Izsoles dalībniekiem ir tiesības pirms izsoles un nodrošinājuma samaksas iepazīties ar Nolikumu, izsoles objektu sarakstu, izsoles objekta pirkuma līguma nosacījumiem, izsoles objektiem, kā arī veikt izsoles objektu kontrolmērījumus. Pirkuma līguma projekts pieejams Meža pētīšanas stacijas tīmekļvietnē: <https://www.agenturamps.lv/lv/izsoles/veidlapas/>.
6. Izsoles dalībnieks var iesniegt izsoles komisijai pretenziju par izsoles objekta apjomu ne vēlāk kā trīs darba dienas pirms izsoles norises dienas, vienlaicīgi iesniedzot sertificēta augošas koksnes krājas un kvalitātes vērtētāja novērtējumu izsoles objektu sarakstā iekļautai cirsmai vai sertificēta apaļkoksnes kvalitātes noteicēja un kvantitātes uzmērītāja novērtējumu izsoles objektu sarakstā iekļautiem apaļajiem kokmateriāliem. Šajā punktā minētajiem vērtētājiem jābūt sertificētiem institūcijā, kas akreditēta atbilstoši LVS EN ISO/IEC 17024 standarta prasībām attiecīgajā sfērā: augošas koksnes krājas un kvalitātes vērtētāju sertificēšana (novērtējot cirsmu) vai apaļkoksnes vērtētāju sertificēšana (novērtējot apaļos kokmateriālus).
7. Izsoles dalībnieku reģistrācija notiks 2025. gada 14. maijā no plkst. 10.00 līdz 11.00
8. Izsoles veids: rakstiska ar vairāksolīšanu.
9. Izsoles dalībnieki par izsoles objektu solīto cenu piedāvā, rakstiski sastādot piedāvājumu saskaņā ar Nolikuma 8. punkta nosacījumiem.
10. Mutiski piedāvājumi rakstiskajā izsolē ir aizliegti.
11. Izsoles komisija izsoles dalībnieku klātbūtnē atver aploksnes ar iesniegtajiem piedāvājumiem to iesniegšanas secībā un:
    1. izsoles komisijas locekļi parakstās uz piedāvājumiem;
    2. atzīst par nederīgiem izsoles Nolikuma prasībām neatbilstīgus piedāvājumus;
    3. sastāda izsoles protokolu, norādot tajā piedāvājumu iesniegšanas secībā piedāvājumu iesniegšanas laiku, izsoles dalībniekus un to piedāvātās cenas;
    4. nosaka konkrētā objekta izsoles uzvarētāju izsoles objektu numerācijas secībā, kāda norādīta izsoles objektu sarakstā.
12. Izsoles objekta pirkuma tiesības iegūst tas izsoles dalībnieks, kurš nosolījis augstāko cenu. Ja par izsoles objektu tiek piedāvātas vienādas cenas, par izsoles objekta nosolītāju tiek atzīts tas izsoles dalībnieks, kurš iesniedzis savu piedāvājumu pirmais.
13. Veicot visa veida maksājumus, izsoles dalībniekam maksājuma uzdevumā obligāti jānorāda:
    1. Izsolītāja izsniegtā rēķina numurs un datums;
    2. ieņēmumu klasifikācijas kods **21490** un maksājuma mērķis (izsoles nodrošinājuma iemaksa, pirkuma maksas iemaksa);
    3. jāizdara atsauce: “**14.05.2025 MPS Kalsnavas IC cirsmu izsole**”.
14. Izsoles dalībniekam, kurš nav reģistrējies kā PVN maksātājs, PVN tiek aprēķināts un iekasēts par nosolīto objektu saskaņā ar normatīvajos aktos noteikto PVN likmi.
15. Izsoles dalībniekam nosolītā cena jāsamaksā ar pārskaitījumu, saskaņā ar Izsolītāja izsniegto rēķinu, līdz 2025. gada 28. maijam, ja šajā termiņā izsoles dalībnieks nav samaksājis nosolīto cenu, viņš zaudē iemaksāto nodrošinājumu.
16. Izsoles dalībnieku izsolē klātienē var pārstāvēt ne vairāk kā viens pārstāvis. Izsoles dalībniekam aizliegts uzaicināt ierasties izsoles telpā nepiederošas personas.
17. Izsoles komisijas priekšsēdētājs izsoles gaitā var izsludināt pārtraukumus.
18. Izsoles komisijas priekšsēdētājam ir tiesības izraidīt no izsoles norises telpas (vietas) personas, kuras traucē izsoles gaitu.
19. Izsoles komisijai ir tiesības atrisināt jautājumus, kuri rodas izsoles gaitā un nav atrunāti šajā Nolikumā, saskaņā ar spēkā esošajiem normatīvajiem aktiem.

Izsoles objeku apskati organizēti var veikt 2025. gada 7. maijā, plkst. 10.00, pulcējoties Pārupes ielā 5, Kalsnavas pag., Madonas nov.

Informāciju par izsoles objektiem, Nolikumu un norēķinu kārtību sniedz Kalsnavas informācijas centra vadītājs Mārtiņš Linde, tālr. 26467785

Izsoles komisijas priekšsēdētājs M. Linde

2025. gada 24. aprīlī

M. Linde 26467785

[martins.linde@agenturamps.lv](mailto:martins.linde@agenturamps.lv)